stanford-oval/wikipedia huggingface dataset:
פאניק! אט דה דיסקו
היסטוריה > 2009-2011: Vices & Virtues

ב-10 ביולי 2009 פרסמה הלהקה 30 שניות משיר חדש שנקרא Oh Glory, אשר הוקלט עם הבסיסט של הלהקה בלינק-182. ניתן לראות בשיר זה כי קולו של ברנדון בדיסק Pretty. Odd.‎ והטכניות בדיסק A Fever You Can't Sweat Out השתלבו בשיר זה, דבר שגרם להרבה התלהבות של קהל מאזיני הלהקה. באותו חודש הודיעה הלהקה באתרה הרשמי על עזיבתם של רייאן וג'ון את הלהקה, בשל חוסר התאמה מוזיקלית בין חברי הלהקה. בעקבות העזיבה, החליטו רייאן וג'ון להקים פרויקט מוזיקלי אחר, בשם The Young Veins, שהוציא אלבום באותה השנה. ברנדון וספנסר המשיכו לבד בכתיבת האלבום השלישי.
בנוסף, החליטה הלהקה להחזיר את ה"!" בשמם, שנמחק בדיסק האחרון שלהם, וכרגע שם הלהקה הוא שוב "Panic! At The Disco".
ב-21 ביולי פרסמה הלהקה עוד 30 שניות משיר חדש, שיצא במלואו בתאריך 28 באותו חודש, "New Perspective". השיר הופיע בנוסף בפסקול של סרט האימה הגוף של ג'ניפר. בנוסף פרסמה הלהקה באתרה הרשמי את מילות השיר.
ב-29 במרץ 2011 יצא לאור אלבום האולפן השלישי של הלהקה, Vices & Virtues. הסינגל הראשון מהאלבום, "The Ballad of Mona Lisa", יצא לאור ב-1 בפברואר 2011, בעוד הקליפ פורסם ב-8 בפברואר 2011. לאחר הוצאת האלבום יצאה הלהקה לסיבוב הופעות עם שלושה חברי להקות אחרות שמחליפים את תפקיד הגיטרות, הקלידים והבס, ביניהם דלון וויקס, שהפך לחבר להקה רשמי.
היסטוריה > 2013-2014: Too Weird to Live, Too Rare to Die!

ב-15 ביולי 2013 הכריזה הלהקה כי אלבומה הרביעי יקרא "Too Weird to Live, Too Rare to Die!", וכי הוא צפוי לצאת לאור ב-8 באוקטובר באותה השנה. באותו היום יצא לאור הסינגל הראשון מהאלבום, "Miss Jackson", יחד עם הקליפ לשיר. הסינגל הראה על שינוי משמעותי בסגנון המוזיקלי של הלהקה עד היום, שהפך בעיקרו לאלקטרוני, אף על פי שנראה שינוי ניסיוני, מאחר שהסינגל השני מהאלבום, "This Is Gospel", שיצא לאור ב-12 באוגוסט, אוחז בסגנון בו דגלה הלהקה עד כה. האלבום יצא לאור ב-8 באוקטובר 2013, יחד עם הסינגל השלישי, "Girls/Girls/Boys". האלבום הגיע למקום השני במצעד האלבומים של ארצות הברית, בילבורד 200, ומכר מעל ל-84,000 עותקים בשבוע הראשון לצאתו.
ב-6 במאי 2014 הוציאה הלהקה מיני אלבום בשם "Nicotine EP". האלבום כלל את השיר "Nicotine", ששימש כסינגל הרביעי מאלבום האולפן של הלהקה, יחד עם עוד שני שירים חדשים ועם גרסת אינסטרומנטל לשיר "Nicotine".
היסטוריה > 2015-2017: Death of a Bachelor

ב-2 באפריל 2015 הלהקה הודיעה באתרה הרשמי שספנסר עזב את הלהקה. ב-20 באפריל באותה השנה יצא לאור השיר "Hallelujah" כסינגל הראשון מאלבום האולפן החמישי של הלהקה. הסינגל השני מהאלבום, "Victorious", יצא לאור ב-28 בספטמבר 2015. ב-22 באוקטובר, הודיעה הלהקה כי אלבומה החמישי יקרא Death of a Bachelor, וכי הוא צפוי לצאת לאור ב-15 בינואר 2016. אלבום זה הוא האלבום הראשון של הלהקה שנכתב על ידי ברנדון יורי בלבד. ב-24 בדצמבר 2015 יצא הקליפ הרשמי ל-"Death of a bachelor". באותו היום יצא לאור הסינגל השלישי מהאלבום, "Emperor's New Clothes", יחד עם הווידאו קליפ לשיר. ב־10 במאי 2016 יצא הקליפ לשיר "Don't Threaten Me With A Good Time". ב־22 בספטמבר 2016 יצא הקליפ לשיר LA Devotee. בשנת 2016, הלהקה הוציאה קאבר לשיר Bohemian Rhapsody של Queen לפסקול של הסרט יחידת המתאבדים.
היסטוריה > 2019 - 2018: Pray for the Wicked

ב-22 ביוני 2018, יצא האלבום השישי של הלהקה, Pray for the Wicked. ממנו יצאו שלושה סינגלים עד כה, המצליח ביותר מביניהם הוא High Hopes, שהגיע למקום הראשון במצעדי הרוק בארצות הברית.
הלהקה יצאה לסיבוב הופעות כדי לחנוך את האלבום, ובמהלכה הוכרז כי קנת' האריס (גיטריסט הלהקה דאז) פוטר בעקבות פרשת אונס שהתפתחה נגדו בשבועות האחרונים. מייק נראן נבחר להחליף את האריס בתפקידו.
היסטוריה > 2022-2023: Vivas Las Vengeance

ב-14 במאי 2022 הלהקה שחררה אתר נסתר בשם Shut up and go to bed בה ניתן אפשרות לכוון שעון מעורר כאשר בסיום התהליך מופיע המספר 01!6. מעריצים רבים טענו שהתאריך ה-6.1 (בישראל, הראשון ליוני) הוא תאריך יציאה לשיר/אלבום חדש שלהם, מה שהתברר כנכון.
ב-1 ביוני יצא השיר הראשון לאלבום החדש "Vivas Las Vengeance" הקרוי על שם השיר. ובאותו יום הלהקה הודיעה מספר הודעות חשובות. תחילה, הרקע עליו תבסס האלבום מספר על הגדילה ברחובות לאס וגאס, והאלבום המלא יצא ב-19 באוגוסט. עוד נמסר שבמהלך 2022-2023 הלהקה תצא לסיבוב הופעות ברחבי אירופה ואמריקה.
היסטוריה > פירוק צפוי ללהקה

ב-24 בינואר 2023, הודיע סולן הלהקה, ברנדון יורי, שלאחר סיום סבוב ההופעות שיחל בפברואר 20, תפורק הלהקה, ושבכוונתו להקדיש את זמנו למשפחתו.
חברי הלהקה

נוכחים
ברנדון יורי (2004-הווה) – שירה, גיטרה, קלידים, פסנתר
דן פאולוביץ' (2015-הווה) – תופים
ניקול רואו (2018-הווה) - בס, שירת ליווי
מייק נראן (2018-הווה) - גיטרות, סינת', שירת ליווי
לשעבר
ריאן רוס (2004–2009) – גיטרות ושירת ליווי
ברנט וילסון (2004–2006) – בס
ג'ון ווקר (2006–2009) – בס ושירת ליווי
ספנסר סמית' (2004–2015) - תופים
דלון וויקס (2017-2010) – בס, סינת', שירת ליווי
קנת' האריס (2018-2014) – גיטרות
דיסקוגרפיה > אלבומי אולפן

2005: A Fever You Can't Sweat Out
2008: Pretty. Odd.‎
2011: Vices & Virtues
2013: Too Weird to Live, Too Rare to Die!
2016: Death of a Bachelor
2018:  Pray for the Wicked
2022: Vivas Las Vengeance
דיסקוגרפיה > אלבומי אוסף

2008: Introducing... Panic at the Disco
2011: Panic! at the Disco Video Catalog
דיסקוגרפיה > אלבומי לייב

2006: Live Session (iTunes Exclusive)
2008: ...Live in Chicago
2011: iTunes Live
2017: All My Friends We're Glorious: Death of a Bachelor Tour Live
הערות שוליים

↑  Dallon as official member in Panic! at the Disco, פורסם בעמוד הטוויטר של דלון וויקס
1 2  A MESSAGE FROM SPENCER… באתר הרשמי של הלהקה
↑  EXCLUSIVE: Panic! at the Disco Talk "Hallelujah" for the First Time פורסם באתר ALT 98.7 ב-20 באפריל 2015
↑  Panic At The Disco - Biography, פורסם באתר contactmusic.com
↑  ברנדון הרבל, Panic! At the Disco – Interview, באתר AbsolutePunk
↑  אמילי זמלר, Artist of the Day: Panic! at the Disco, פורסם באתר המגזין ספין ב-3 באוקטובר 2005
↑  Panic! At The Disco Fight For Cred, Swear They Have No Beef With The Killers, פורסם באתר MTV ב-1 בפברואר 2006
↑  Miley Cyrus Set for No. 1 on Billboard 200, Pusha T and Panic at the Disco Aiming for Top Five, פורסם באתר בילבורד ב-11 באוקטובר 2013
↑  Nicotine EP בחנות ה-iTunes
↑  EXCLUSIVE: Brendon Urie on How His Wife Inspired Panic! At The Disco's New Album Title, 'Death of a Bachelor', פורסם ב-9news ב-22 באוקטובר 2015
↑  Panic! At The Disco Announces New Album, Share Video for 'Emperor's New Clothes': Watch, באתר מגזין המוזיקה בילבורד, 22 באוקטובר 2015
↑  אחרי 19 שנים: פאניק! אט דה דיסקו הודיעו על פירוק, באתר ynet, 24 בינואר 2023
| פאניק! אט דה דיסקו |
| --- | --- | --- |
| ברנדון יורי ברנט וילסון • ריאן רוס • ג'ון ווקר • ספנסר סמית' • דלון ויקס | ברנדון יורי ברנט וילסון • ריאן רוס • ג'ון ווקר • ספנסר סמית' • דלון ויקס |  |
| אלבומים | A Fever You Can't Sweat Out • Pretty. Odd. • Vices & Virtues • Too Weird to Live, Too Rare to Die! • Death of a Bachelor • Pray for the Wicked • Viva Las Vengeance |  |
| אלבומי הופעה | ...Live in Chicago • All My Friends We're Glorious |  |
| אלבומי אוסף | Introducing... Panic at the Disco • Panic! at the Disco Video Catalog |  |
| סיבובי הופעות | Vices & Virtues Tour • Summer Tour 2016 • Death of a Bachelor Tour • Pray for the Wicked Tour |  |
דיסקוגרפיה • פרסים ומועמדויות
| פאניק! אט דה דיסקו - סינגלים |
| --- | --- | --- |
| A Fever You Can't Sweat Out | "The Only Difference..." • "I Write Sins Not Tragedies" • "But It's Better If You Do" • "Lying Is the Most Fun..." • "Build God, Then We'll Talk" |  |
| Pretty. Odd.‎ | "Nine in the Afternoon" • "Mad as Rabbits" • "That Green Gentleman" • "Northern Downpour" |  |
| Vices & Virtues | "The Ballad of Mona Lisa" • "Ready to Go (Get Me Out of My Mind)" • "Let's Kill Tonight" |  |
| Too Weird to Live, Too Rare to Die!‎ | "Miss Jackson" • "This Is Gospel" • "Girls / Girls / Boys" • "Nicotine" |  |
| Death of a Bachelor | "Hallelujah"‏ • "Victorious"‏ • "Emperor's New Clothes"‏ • "Death of a Bachelor"‏ • "House of Memories" |  |
| Pray for the Wicked | "Say Amen (Saturday Night)‎"‏ • "High Hopes"‏ • "Hey Look Ma, I Made It" |  |
| Viva Las Vengeance | "Viva Las Vengeance" |  |
| --- | --- |
בקרת זהויות :  BnF: cb150875895 (data)  GND: 10339674-3  ISNI: 0000 0001 2174 1906  LCCN: no2006013724  MusicBrainz: b9472588-93f3-4922-a1a2-74082cdf9ce8  NKC: xx0080776  VIAF: 143485470   WorldCat (עם VIAF): 143485470 
הלהקה בהופעה, 2011
הלהקה בהופעה, 2013
אדוארד מרון

אדוארד מרון (בערבית: ادوارد ميرون; נולד ב-1937) הוא מרים משקולות ערבי-ישראלי, ייצג את ישראל באולימפיאדת רומא (1960) והיה לערבי הראשון (ואחד משלושה אי פעם) שייצג את ישראל במשחקים האולימפיים.
ביוגרפיה

מרון נולד בשנת 1937 בחיפה למשפחה נוצרית-מרונית שמוצאה מלבנון. בשנת 1956, בעת שעבד בנגריה בחיפה, הציל מרון תינוק בן שישה חודשים משריפה כשפרץ לדירה הבוערת והוציאו החוצה.
בשנת 1957 החל להתאמן בהרמת משקולות בצורה מקצוענית בעקבות פיתוח הענף בארץ על ידי יעקב שפרינגר. ביולי 1959 השתתף מרון לראשונה בתחרות בינלאומית במסגרת 'משחקי אסק"א' שנערכו בלינץ שבאוסטריה. בתחרות זו הרים 237.5 ק"ג וזכה במקום הראשון במשקל תרנגול.
בשנת 1960 השתתף מרון באולימפיאדת רומא והתחרה במשקל תרנגול. הוא קבע תוצאה של 80 ק"ג בלחיצה, 82.5 בהנפה ו-107.5 בדחיקה, סך הכול 270 ק"ג. התוצאות בלחיצה ובהנפה היוו שיאי ישראל חדשים אך הוא הגיע למקום ה-19 בלבד מתוך 22 מרימי משקולות שהתמודדו בקטגוריה זו. לאחר האולימפיאדה החל מרון לאמן מרימי משקולות במסגרת הפועל יקנעם.
באליפות העולם בהרמת משקולות שנערכה בווינה ב-1961 שיפר מרון את שיאיו הישראלים והרים 87.5 ק"ג בהנפה ו-115 ק"ג בדחיקה. גם התוצאה הכללית שלו 295 ק"ג הייתה שיא ישראלי חדש.
בפסטיבל ספורט הפועלים שנערך בזלצבורג ב-1963 זכה מרון במדליית זהב במשקל נוצה ובאליפות העולם שנערכה סטוקהולם באותה שנה דורג במקום ה-11 מבין 17 משקולנים במשקל נוצה.
בשנת 1964 התקרבו מרון ויוסף רומנו להשגת הקריטריון האולימפי אך לא הצליחו להגיע אליו ולא נכללו במשלחת ישראל לאולימפיאדת טוקיו (1964). החל משנה זו חלה דעיכה בקריירה של מרון והוא לא הצליח לחזור להישגים גבוהים, לאחר טבח הספורטאים במינכן, שבו נרצחו מאמנו וחבריו לנבחרת מרימי המשקולות, פרש מהענף.
בשנת 1996 נקטעה רגלו של מרון בשל מחלה ובשנת 2003 עבר אירוע מוחי קשה. מצבו הבריאותי והעובדה שהתגורר בדירה לא נגישה פורסמו בתקשורת בסוף העשור הראשון של שנות ה-2000, ובעקבות כך נשמעו הצהרות של פוליטיקאים שהבטיחו לטפל במצב.
הערות שוליים

1 2  אבינעם פורת, רמזור צהוב: על המפגש חיפה-ת"א, באתר mynet (כפי שנשמר בארכיון האינטרנט), 30 בנובמבר 2009
↑  נער ערבי הציל תינוק מדליקה, דבר, 5 בפברואר 1956
↑  פ. רות, ספורטאי הפועל שיכנעו בהופעה מעוררת כבוד בלינץ, דבר, 26 ביולי 1959
↑  נ. בן-אברהם, הקלעים שלנו הביאו קצת נחת, מעריב, 8 בספטמבר 1960
↑  מידע על מרון ב'פינה האולמיפית' באתר מכון ווינגייט
↑  שני משחקי "דרבי" בליגה הלאומית הפועל-מכבי תל־אביב הפועל-מכבי פתח־תקוה, דבר, 7 בדצמבר 1962
↑  ברגר הציב שיא עולמי בהרמת משקולות, דבר, 7 במאי 1961
↑  משקולות - 2.5 טונות..., מעריב, 15 בספטמבר 1963
1 2  אבי כפירי, זמן חיפה, יונה יהב יסייע לאדוארד מרון, באתר nrg‏, 6 ביוני 2008
|  משלחת ישראל לאולימפיאדת רומא (1960)  |
| --- | --- | --- |
|  מרוץ אופני כביש | הנרי אוחיון • יצחק בן דוד |  |
|  אתלטיקה | אילנה אדיר • גדעון אריאל • עמוס גרודז'ינובסקי • אילה חצרוני • ברוך פיינברג • יאיר פנטילט • דוד קושניר • אילנה קרשיק |  |
|  הרמת משקולות | גזי כהן • אדוארד מרון |  |
|  התעמלות מכשירים | רות אבלס • ראלי בן-יהודה • מרים קארה |  |
|  סיף | דוד ואן-חלדר • מיכאל רון |  |
|  קליעה | רפאל פלס • חנן קריסטל |  |
|  שחייה | עמירם טראובר • יצחק לוריא • יורם שניידר • גרשון שפע |  |
איימי קאררו

| --- | --- |

 לידה:  15 ביולי 1988 (בת 36) סנטו דומינגו, הרפובליקה הדומיניקנית 
 מדינה:  ארצות הברית 
 תקופת הפעילות:  מ-2007 
 מקום לימודים:  אוניברסיטת פלורידה אינטרנשיונל  Archbishop Coleman F. Carroll High School 
 פרופיל ב-IMDb
 
איימי קאררו (באנגלית: Aimee Carrero; נולדה ב-15 ביולי 1988) היא שחקנית אמריקאית, המוכרת מתפקידה בתור סופיה רודריגז בסיטקום "רעבה לאהבה" (2018-2014) ברשת Freeform, ובשל דיבוב קולה של הנסיכה אלנה בסדרה "אלנה מאוולור" (2016–2020) ובשל קולה של אדורה / שי-רה (אנ') בסדרה "שי-רה ונסיכות הכוח" (2018–2020).
ביוגרפיה

קררו נולד בסנטו דומינגו, הרפובליקה הדומיניקנית לאם דומיניקנית ואב פורטוריקני אך גדלה במיאמי, פלורידה. בשנת 2008 סיימה את לימודיה באוניברסיטת פלורידה הבין-לאומית עם תואר ראשון ביחסים בין-לאומיים.
קריירה

בשנת 2009, היא הופיעה בסרט העלילתי "אלווין והצ'יפמאנקס 2". קאררו הופיע בסדרות טלוויזיה רבות בהן "המנטליסט", "לינקולן הייטס", "מקום טוב באמצע", "גריק", ו"בייבי דאדי".
בשנת 2011, היא לוהקה לתפקיד אנג'י בסרט הלייב אקשן "Level Up". היא שחזרה את תפקידה בסדרת הטלוויזיה שלאחר מכן באותו שם. הסדרה ירדה מהמרקע ב-2013 לאחר שתי עונות.
בשנת 2012, קאררו שיחקה בסרט הטלוויזיה "הלגונה הכחולה: התעוררות". באותה שנה, היא עשתה את הופעת הבכורה שלה באוף ברודוויי במחזה "What Rhymes with America".
בשנת 2014 היא שיחקה יחד בסרט האימה "חוב השטן". באותה שנה שיחקה בתפקיד חוזר בעונה השנייה של סדרת הטלוויזיה "האמריקאים" בתור לוסיה, לוחמת חופש סנדיניסטית. היא גם לוהקה לתפקיד בקומדיית המצבים "רעבה לאהבה" בכיכובה של אמילי אוסמנט.
בינואר 2015, הוכרז שקאררו תספק את קולה של אלנה, נסיכת האגדות הראשונה של דיסני לטינה לסדרת ערוץ דיסני, "אלנה מאוולור". הסדרה היא ספין-אוף של סדרת דיסני ג'וניור "הנסיכה סופיה הראשונה", והיא עלתה לראשונה ב-22 ביולי 2016. באפריל 2016, פורסם כי קאררו ודמותה סופיה יככבו יחד עם אשלי טיסדייל בסדרת ספין-אוף פוטנציאלית של סדרת הטלוויזיה "רעבה לאהבה", שכותרתה "Young & Sofia". עם זאת, הפרויקט לא עבר את שלב הפיילוט.
בשנת 2018, קאררו לוהקה כקולה של הדמות הראשית אדורה בסדרת האנימציה של נטפליקס, "שי-רה ונסיכות הכוח". מיוני עד אוגוסט 2021, שיחקה קאררו במיני סדרה, "Exandria Unlimited", ספין-אוף של סדרת האינטרנט "Critical Role". במרץ 2022, היא חזרה על תפקידה בספיישל של שני חלקים "Exandria Unlimited: Kymal".
קאררו לוהקה לתפקיד חוזר כדניאלה בסדרת הדרמה "עוזרת בית", בהשראת ספר הזיכרונות של סטפני לנד "Maid: Hard Work, Low Pay, and a Mother's Will to Survive", שהוקרנה לראשונה בנטפליקס ב-1 באוקטובר 2021. הדמות שלה היא ניצולת התעללות במשפחה שמתיידדת עם אלכס, דמותה של מרגרט קוואלי, במקלט לנשים. המעריצים והמבקרים של התוכנית שיבחו את דניאל כ"דמות נחושה בחירוף נפש" ו"עוד אמא צעירה במקלט לאלימות במשפחה שממש מחזירה את אלכס על רגליה", אך ציינו שסיפורה מעולם לא הושלם והקהל נותר תוהה מה קרה לה.
בשנת 2022 שיחקה קאררו בסרט הקומדיה השחורה "התפריט" בבימויו של מארק מיילוד, בנוסף שיחקה בתפקיד קטן בסרט "Spirited" בכיכובם של ראיין ריינולדס ווויל פארל.
חיים אישיים

בנובמבר 2015, היא התארסה לשחקן טים רוק. הם נישאו באוגוסט 2016.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | אלווין והצ'יפמאנקס 2 | אמילי |  |
| 2014 | חוב השטן | אמילי |  |
| 2015 | צייד המכשפות האחרון | מירנדה |  |
| 2018 | The Portuguese Kid | פטי דראגוני |  |
| 2020 | תועים באפלה | שיאה |  |
| 2020 | הולידייט | קרלי |  |
| 2022 | פעמיים ריטה | סוניטה |  |
| 2022 | התפריט | פליסיטי |  |
| 2022 | Spirited | נורה |  |
| 2024 | משודרג | ויויאן |  |
| 2025 | Code 3 | ג'סיקה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | האנה מונטנה | מיה | פרק: "For (Give) a Little Bit" |
| 2009 | לינקולן הייטס | סילביה טורס | 4 פרקים |
| 2009 | המנטליסט | קאסי | פרק: "Blood Brothers" |
| 2009 | גברים בגיל הזה | אדריאנה | פרק: |
| 2010 | גריק | סאני | פרק: "Your Friends and Neighbors" |
| 2010 | מקום טוב באמצע | פקידה מבתגרת | פרק: "The Neighbor" |
| 2011 | Level Up | אנג'י | סרט טלוויזיה של קומדי סנטרל |
| 2012–2013 | Level Up | אנג'י | תפקיד ראשי (2 עונות); 35 פרקים |
| 2012 | הלגונה הכחולה: התעוררות | ג'וד | סרט טלוויזיה של Lifetime |
| 2012 | BlackBoxTV Presents | אמילי | סדרת רשת; פרק: "Silverwood: The Perfect Night" |
| 2014 | בייבי דאדי | סידני | פרק: "Romancing the Phone" |
| 2014 | האמריקאים | לוסיה | 4 פרקים |
| 2014–2018 | רעבה לאהבה | סופיה רודריגז | תפקיד ראשי (5 עונות); 71  פרקים |
| 2015–2016, 2020 | שטח מת | אנה מונטס | 3 פרקים |
| 2016 | אלנה והסוד של אוולור | הנסיכה אלנה | דיבוב; סרט טלוויזיה של ערוץ דיסני |
| 2016 | מקגייוור | סינדי | פרק: "The Corkscrew" |
| 2016–2020 | אלנה מאוולור | הנסיכה אלנה | דיבוב; 78 פרקים |
| 2017 | אימה אמריקאית: הכת | ילדת פיקניק | פרק: "Election Night" |
| 2018–2020 | שי-רה ונסיכות הכוח | אדורה / שי-רה (אנ') | דיבוב; 52 פרקים |
| 2019 | הכפר | סופיה לופז | 5 פרקים |
| 2021 | עוזרת בית | דניאל | מיני-סדרה |
| 2021–2022 | Exandria Unlimited | אופל | סדרת רשת; 10 פרקים |
| 2022 | איש משפחה | ילדה היספנית | דיבוב, פרק: "First Blood" |
| 2022 | ההצעה | רוזי מולינה | מיני סדרה |
| 2022–2023 | Firebuds | מריה רמירז | דיבוב; 2 פרקים |
| 2023 | אגדת ווקס מכינה | ילדת אשארי | דיבוב; פרק: "Pass Through Fire" |
| 2023–הווה | היועץ | פאטי | תפקיד ראשי; 8 פרקים |
פילמוגרפיה > קליפים

| שנה | כותרת | אמן | תפקיד | הערות |
| --- | --- | --- | --- | --- |
| 2018 | "SOS" | שר | עצמה | קליפ מוזיקלי לאלבום המחווה ABBA Dancing Queen של שר |
ניקול סאליבן

| --- | --- |

סאליבן ב-2003
 לידה:  21 באפריל 1970 (בת 54) ארצות הברית ניו יורק, ארצות הברית
 מדינה:  ארצות הברית 
 תקופת הפעילות:  מ-1991 
 מקום לימודים:  אוניברסיטת נורת'ווסטרן  בית הספר לתקשורת של אוניברסיטת נורת'ווסטרן  בית הספר הבריטי-אמריקאי למשחק 
 פרופיל ב-IMDb
 
ניקול ג'וליאן סאליבן (באנגלית: Nicole Julianne Sullivan; נולדה ב-21 באפריל 1970) היא שחקנית, מדבבת וקומיקאית אמריקאית.
ביוגרפיה

סאליבן נולדה במנהטן, ניו יורק. אביה הוא הפוליטיקאי אדוארד כריסטיאן סאליבן. בגיל 7, החלה סאליבן לקחת שיעורי ריקוד והופיעה בתיאטרוני ילדים בברודוויי.
בשנת 1982, הוריה עברו למידלבורג, ניו יורק. ב-1987, לאחר שסיימה את לימודיה בתיכון, החלה סאליבן ללמוד תיאטרון באוניברסיטת נורת'ווסטרן. כמו כן, היא למדה באקדמיה בלונדון ולאחר מכן עברה ללוס אנג'לס.
קריירה

ב-1995, החלה סאליבן להשתתף בתוכנית המערכונים "MADtv". בתוכנית היא גילמה דמויות רבות, בהן בריטני ספירס, דרו בארימור, ג'סטין טימברלייק, הילרי קלינטון, מג ריאן, ג'ניפר אניסטון ומלאני גריפית'. היא עזבה את התוכנית ב-2001.
בשנים 2008–2009 כיכבה בסיטקום "ריטה רוק".
בשנים 2014–2018 שיחקה בסיטקום "שחורכזה".
חיים אישיים

מאז 2006 נשואה לשחקן ג'ייסון פקהאם, ואם לשני בנים.
פילמוגרפיה > קולנוע

בר מקפץ (2000)
באז שנות אור ממפקדת הכוכב: ההרפתקה מתחילה (2000) - דיבוב
הגלגל השלישי (2002)
נחשו מי (2005)
גיבור על נמלים (2006) - דיבוב
לפגוש את הרובינסונים (2007) - דיבוב
סופרהירו (2008)
בלאק דיינמייט (2009)
שוב בן 17 (2009)
שיין (2012) - סרט טלוויזיה
תאכל איתי (2014)
אדמת גן עדן (2016)
החופשה הגדולה של פי ווי הרמן (2016)
It Takes Three‏ (2021)
פילמוגרפיה > טלוויזיה

בראש של הרמן (1991)
שולחן לחמישה (1994)
דוגמניות בע"מ (1994)
מד טי.וי (2001-1995, 2005-2003, 2016)
המופע של דרו קארי (1997)
התלקחות (1998-1997)
פפר אן (1999) - דיבוב
סוף סוף סוזן (1999)
דדיו (2000)
דבר אליי (2000)
חוק וסדר: מדור מיוחד (2000)
טיטוס (2000)
באז שנות אור ממפקדת הכוכב (2001-2000) - דיבוב
בייבי בלוז (2002-2000) - דיבוב
איש משפחה (2017-2000) - דיבוב
מלך השכונה (2007-2001)
סקראבס (2009-2001)
החיים על פי ג'ים (2001)
צוות עליון (2002) - דיבוב
קים פוסיבול (2007-2002) - דיבוב
קלון היי (2003-2002) - דיבוב
פחות ממושלמת (2003)
ראגרטס (2003) - דיבוב
מיס מאץ' (2003)
סטנלי (2003) - דיבוב
שיחות מלוכלכות (2004) - דיבוב
מונק (2005)
לילו וסטיץ': הסדרה (2005) - דיבוב
נכסים חמים (2005)
קים פוסיבול: כה הדרמה (2005) - דיבוב
בוסטון ליגל (2006)
ברנדי ומר וויסקרס (2006) - דיבוב
ריינס (2007)
הילדים שלי (2007)
חולה נפש (2008)
CSI: זירת הפשע (2008)
החיים היפים של זאק וקודי (2008)
השבתות הסודיות (2010-2008) - דיבוב
ריטה רוק (2009-2008)
העוקץ (2009)
טרו ג'קסון (2009)
הפינגווינים ממדגסקר (2015-2009) - דיבוב
מספ7ים (2010)
שטויות שאבא שלי אומר (2011-2010)
המשחק (2012)
קוגר טאון (2013-2012)
האקסים (2013)
וונדל וויני (2013)
תראו את אבא (2014)
מקום טוב באמצע (2014)
טריפ טנק (2014) - דיבוב
עוזרות בית נחושות (2014)
בוג'ק הורסמן (2014) - דיבוב
שחור-כזה (2014-הווה)
האנטומיה של גריי (2015)
בונז (2015)
משפחת רעם (2016)
ממי (2017, 2019)
גירלבוס (2017)
מינדי (2017)
הפוכים (2018-2017)
תאגיד (אנ') (2018)
לבד ביחד (2018)
סופר הירו גירלס (2019-הווה) - דיבוב
אני עם קיילי (2019)
Middle School Moguls‏ (2019) - דיבוב
היי סקול מיוזיקל: המחזמר: הסדרה (2019)
BOB ❤️ ABISHOLA - 2020
חדשים בשכונה (2021)
חיי הסקס של נערות קולג' (2022-2021)
HouseBroken (2021-הווה) - דיבוב
עיר הרצח (2022)
ארז פריש

אין תמונה חופשית
ארז פריש הוא עיתונאי וכתב חדשות ישראלי.
ארז פריש נולד בישראל והתחנך בבריטניה. בעל תואר ראשון במשפטים ותואר שני בעיתונאות. פריש עבד ברשת "סקאיי" הבריטית, ולאחר-מכן במחלקת "SHOWBIZ" באותה הרשת. בהמשך עבד עבור רשתות זרות - ABC האמריקנית, TF1 הצרפתית, ומקומיות בבריטניה. הוא התמקצע בתחום חדשות החוץ והפקת כתבות במזרח התיכון ובאירופה.
בשנת 2002 החל לעבוד ברשת ה-BBC, ובמקביל החל לעבוד לראשונה בתקשורת הישראלית - ככתב ביומן חדשות החוץ של קול ישראל. לאחר מכן מונה לכתב חדשות ערוץ 10. כיום הוא מתפקד כעיתונאי מקומי בלונדון ובמקביל משדר וכותב עבור התקשורת הישראלית (גל"צ, רייטינג).
ערך זה הוא קצרמרבנושא אישים. אתם מוזמנים לתרום לוויקיפדיה ו.
תומר בר

ערך זה עוסק באלוף בצה"ל. אם התכוונתם למוזיקאי, ראו .
| --- | --- |

 לידה:  1969 (בן 56 בערך) כפר יהושע, ישראל
 מדינה:  ישראל ישראל
 השתייכות:   צבא הגנה לישראל
 תקופת הפעילות:  מ-1987
 דרגה:   אלוף
 תפקידים בשירות
 טייס קרב (F-16 ו-F-15)   מפקד טייסת 133   מפקד טייסת 69   ראש מחלקת מבצעים של חיל האוויר   מפקד בית הספר לטיסה   מפקד בסיס תל נוף   ראש להק מבצעי אוויר   ראש מטה חיל האוויר   ראש אגף התכנון ובניין הכוח הרב-זרועי   מפקד חיל האוויר
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מבצע עלות השחר  מבצע מגן וחץ  מלחמת חרבות ברזל
תומר בר (נולד בשנת 1969) הוא קצין צה"ל בדרגת אלוף, המכהן כמפקד חיל האוויר. כיהן בין היתר כראש אגף התכנון ובניין הכוח הרב-זרועי, ראש להק המטה וראש להק מבצעי אוויר בחיל האוויר הישראלי.
ביוגרפיה

בר (במקור בר-שירה) נולד וגדל בכפר יהושע, החמישי מבין שישה ילדיהם של אראלה ונתן. התגייס לצה"ל בשנת 1987 וסיים קורס טיס מס' 119 במגמת קרב בהצטיינות ב-1989. שירת כטייס קרב בטייסת 110, בטייסת 116 ובטייסות מטוסי F-16 נוספות. ב-1995 מונה לסמ"ט ב' בטייסת 140. לאחר תקופת לימודים בארצות הברית מונה ב-1998 לסמ"ט א' בטייסת העקרב. בשנים 1999–2002 שימש ראש ענף מבצעים במטה חיל האוויר. עבר הסבה למטוסי F-15 איגל ובשנת 2002 מונה למפקד טייסת 133 בבסיס תל נוף. ב-2005 מונה למפקד טייסת 69, טייסת מטוסי F-15I, בה פיקד בין היתר במהלך מלחמת לבנון השנייה. בתקופת כהונתו התכוננה הטייסת למבצע תקיפת הכור הגרעיני בסוריה, המבצע יצא לפועל לאחר שבר סיים את תפקידו, והוא שימש בו מוביל רביעייה שהשתתפה בגיחת ההפצצה כגיבוי. בשנת 2007 מונה לראש מחלקת מבצעים של חיל האוויר ושירת בתפקיד במשך שלוש שנים, כולל במהלך מבצע עופרת יצוקה, בשנת 2010 מונה למפקד בית הספר לטיסה, ושירת בתפקיד עד שנת 2012.
בפברואר 2012 הועלה לדרגת תא"ל ומונה למפקד בסיס תל נוף, עבר הכשרת מפעילי כטמ"ם ופיקד על הבסיס במהלך מבצע עמוד ענן, את תפקידו מילא עד שנת 2014. באוגוסט 2014 מונה למפקדו הראשון של להק מבצעי אוויר במטה חיל האוויר ושירת בתפקיד עד יוני 2017. ב-17 באוקטובר 2017 מונה לראש להק המטה בחיל האוויר, ושירת בתפקיד עד 22 באוקטובר 2019, בין היתר במהלך העימות האווירי בין ישראל לסוריה ואיראן. ב-18 ביוני 2020 הועלה לדרגת אלוף וב-21 ביוני נכנס לתפקידו כראש אגף התכנון ובניין הכוח הרב-זרועי.
ב-4 באפריל 2022 מונה למפקד חיל האוויר. בתפקידו זה הוביל את המשך פעילות החיל בסוריה ואת פעילות החיל במבצע עלות השחר. בחודש מאי 2023 פיקד על החיל במבצע מגן וחץ ברצועת עזה, שהחל בשלושה סיכולים ממוקדים מקבילים של בכירי הג'יהאד האסלאמי הפלסטיני. בחודש יולי 2023 פיקד על החיל במבצע בית וגן במחנה הפליטים ג'נין, שהחל בתקיפה מהאוויר של מפקדה ששימשה כחמ"ל מאוחד של קבוצות הטרור בג'נין. בנוסף, כלי טיס בלתי מאוישים ומסוקי קרב תקפו 9 מטרות וחוליות טרור.
לאורך שנת 2023 נדרש להתמודד עם מחאת טייסי המילואים המתנדבים כחלק מהמחאה נגד הרפורמה המשפטית. בצל האירועים, שכללו התבטאויות של חברי ממשלה ונבחרי ציבור בגנות החיל ומשרתיו, התבטא בר: "מודל השירות בחיל האוויר עובד בצורה מצוינת כבר 75 שנה. אם נמשיך לפגוע בכך - ייקח שנים לשקם זאת. לאמירות הקשות כלפי הצבא וחיל האוויר אין שום מקום בחברה והן מחוללות נזק גדול לחיל. אני מגנה אותן בכל תוקף."
ב-7 באוקטובר 2023 פתח חמאס במתקפת הפתע על ישראל, שבה נהרגו מאות חיילים ואזרחים ישראלים. חיל האוויר בפיקודו השתתף בלחימה לבלימת המחבלים שחדרו לישראל, תקף באינטנסיביות ברצועת עזה ובלבנון במלחמת חרבות ברזל, ונטל חלק עיקרי בבלימת המתקפה האיראנית על ישראל באפריל 2024 והמתקפה הנוספת באוקטובר 2024. לאורך המלחמה השתתף בכמה גיחות מבצעיות.
בר נשוי לטלי ואב לארבעה. למד לתואר ראשון במונטגומרי שבאלבמה והוא בוגר המכללה לביטחון לאומי.
גלריה

תומר בר על נושאת המטוסים תאודור רוזוולט, אפריל 2015
תומר בר עם מחליפו בתפקיד ראש מטה חיל-האוויר, ניר ברקן (ימין), אוקטובר 2019
תומר בר בטקס קבלת דרגת אלוף